**Kaaron koulun YTY-ryhmä 1.12.2016**

Läsnä: Johanna Leino, ~~Taina Reunanen~~, Sanna Järvelä, Anne Vähätalo, Päivi Sippola, Katja Salo ja Sari Ågren (pj. & siht.)

**MUISTIO**

1. **Yhteisöllisen oppilashuollon kehittämistyön arviointia**

Kokoonnuimme keskustelemaan ja arvioimaan mennyttä puolitoistavuotista taivalta yhteisöllisen oppilashuollon kehittämistyössä. Ryhmä koki, että ajatus yhteisöllisestä työstä ja yhteisöllisestä oppilashuollosta on projektin aikana selkiintynyt. Hyvinä asioina pidettiin sitä, että tapaamisia on ollut aiempaa tiiviimmin ja se, että asioita on nyt mietitty yhdessä (moniammatillisesti). Tuntumana on, että yhteisöllisen työn kautta oikeasti on mahdollisuus vähentää tarvetta yksilötyöhön. Vaikeaksi koettiin aikataulujen sopiminen. Sen vuoksi tapaamisten sopiminen hyvissä ajoin ennakkoon on yhteisöllisessä työssä todella tärkeää.

1. **Miten tästä eteenpäin?**

Sovittiin, että kevään tapaamiset laitetaan kalentereihin jo nyt, jotta tapaamiset saadaan onnistumaan säännöllisesti. Ryhmän toiminnassa tulevan kevään ja jatkon kannalta olennaisina asioina nähtiin opettajien mahdollisuus tuoda asioita ryhmän pohdittavaksi, ryhmän tuki rehtorille hänen suunnitellessaan esim. opettaja-kuvioita, tasa-arvokyselyn tai –tehtävän suunnitteleminen, oppilashuoltohenkilöstön mahdollisuus nostaa esille asioita koulun toimintaan liittyen sekä oppilaskunnan edustajan ja huoltajaedustajan kutsuminen kokoukseen kevään aikana.

1. **Kevään tapaamiset**

Sovittiin YTY-ryhmän kokoukset keväälle. Kokoukset pidetään aina aamuisin klo 8 seuraavina päivinä 26.1., 2.3., 30.3., 27.4. ja 18.5.